Errobi-Aturri herri elkargoa

Errobi-Aturri herri elkargoa (frantsesez communauté de communes Nive-Adour) Lapurdiko 11 udalerrik osatzen zuten herri elkargoa izan zen.

2017ko urtarrilaren 1ean desegin zen elkargoa, Euskal Herri Elkargoa sortu zenean.

 Osaera 
Elkargoak 6 udalerri biltzen zituen, gehienak Aturriren ertzean, Lapurdiko iparraldean.
 Kantonamendu aldetik hauxe da banaketa:
 Hiriburuko kantonamendua osatzen duten bostak: Hiriburu, Lehuntze, Milafranga, Mugerre eta Urketa.
 Bastidako kantonamenduko bat: Ahurti.
 Lapurdin eskualdeen banaketak ez duenez Nafarroa Beherean edo Zuberoan duen oinarri historiko-naturala, eskualde historiko-natural batekin identifikatzea zail egiten da; izenarekin hasita, herri elkargo askorekin gertatzen den bezala, neurri batean artifizialtasunean oinarrituta dago. Adibidez, Errobi herri elkargoarekin nahasteko arriskua dago.
 Lapurdiko eskualdeen zerrendan erakusten den eskualde naturalen banaketaren arabera, Lapurdi Beherean leudeke denak Ahurti izan ezik; azken hau Lapurdi Ekialdean legoke, beraz kasualitatez bada ere kantonamendu banaketarekin adostasunean.
 Oro har esan daiteke Aturrialdea, hau da Lapurdi iparraldean ibaiaren ertzean dagoen eskualdearekin bat egiten duela, betiere bi faktore kontuan hartuta: Baionak nahiz BABk erakartzeko duten ahalmena (elkargo osoan, eta bereziki Hiriburun eta Mugerren), eta Aturri ertz osoa bere barruan ez dagoela. Bitxia da barnean dagoela Ahurti, baina ez Gixune, biak izanik geografikoki nahiz kulturalki oso parekoak (bietan da gaskoi kultura garrantzi handikoa); era berean, ez da logikoa Beskoitze Hazparneko Lurraldean egotea, eta ez Errobi-Aturri herri elkargoan.

 Udalerri kideen datuak 

 INSEE Kodea  Udalerria  Alkatea  Biztanleria  Azalera  Dentsitatea  Ordezkariak 64546  Ahurti  Robert Lataillade  1702 bizt.  1899 ha  90 bizt./km²   64496  Hiriburu  Alain Iriart   3873 bizt.  768  ha  504  bizt./km²   64304  Lehuntze  Pettan GillemotoniaFrantsesez Pierre Guillemotonia. Euskarazko izena hemen irakurgai.  1890 bizt.    947 ha  199 bizt./km²   64558  Milafranga  Robert Dufourcq   1742 bizt.  1717 ha   95 bizt./km²   64407  Mugerre  Roland Hirigoien  3765 bizt.   2257 ha  166 bizt./km²   64540  Urketa  Barthélémy Bidegarai  1796 bizt.  1369  ha  131 bizt./km²         15933 bizt.  8957 ha   18 bizt./km²  

 Erreferentziak 

 Ikus, gainera 
 Ipar Euskal Herriko udalerrien elkargoak
 Errobi herri elkargoa

 Kanpo estekak 
   Elkargoaren webgunea.

Kategoria:Ipar Euskal Herriko udalerrien elkargoak
Kategoria:Lapurdiko ekonomia